ທ່ານ Kerry ຍົກເອົາ ການທົດ​ລອງ​ນິວ​ເຄລຍ ຂອງ​ເກົາຫຼີ​ເໜືອ ຂຶ້ນ​ມາໂອ້ລົມ ​ໃນ​ຂະນະ​ທີ່ ຢ້ຽມຢາມ​ເອ​ເຊຍ
ສະຫະລັດ ສະໜັບສະໜູນ​ຈີນ ຊຶ່ງມີຄວາມສຳຄັນທີ່ສຸດ ໃນການຮັບຜ່ານ ມາດຕະການລົງໂທດ ໃດໆກໍ​ຕາມ ຂອງອົງການສະຫະປະຊາຊາດ ຕໍ່ເກົາຫຼີເໜືອ.
ລັດຖະມົນຕີຕ່າງປະເທດສະຫະລັດ ທ່ານ John Kerry ຈະຮຽກ ຮ້ອງ ໃຫ້ຈີນກົດດັນເກົາຫຼີເໜືອຫຼາຍຂຶ້ນເພື່ອໃຫ້ຍຸດຕິການທົດ ລອງນິວເຄລຍ ອັນເປັນບັນຫາໂຕ້ແຍ້ງໃນເວລາທ່ານພົບປະກັບ ບັນດາເຈົ້າໜ້າທີ່ຈີນໃນ ການເຈລະຈາ ໃນວັນພຸດມີ້ອື່ນນີ້ ເມື່ອຕົ້ນເດືອນນີ້ ພຽງຢາງ ໄດ້ທຳການ ໃນອັນທີ່ຕົນໄດ້ກ່າວວ່າ ການທົດລອງລະເບີດໄຮໂດຣເຈັ້ນ ທີ່ປະສົບຜົນສຳເລັດ ຊຶ່ງເປັນການເຄື່ອນໄຫວ ທີ່ໄດ້ເຮັດ ໃຫ້ນາໆຊາດອອກມາປະນາມ ຈີນແມ່ນເປັນເສັ້ນຊີວິດທາງດ້ານເສດຖະກິດຂອງເກົາຫຼີເໜືອ ຈຸດເພັ່ງ ເລັງຂອງທ່ານແຄຣີ ກໍຈະແມ່ນຮຽກຮ້ອງໃຫ້ປັກກິ່ງ ໃຊ້ອິດທິພົນຂອງຕົນ ພະຍາຍາມເກ້ຍກ່ອມ ໃຫ້ພຽງຢາງຍຸດ ຕິການທົດລອງເຊັ່ນນັ້ນເສຍ ຊຶ່ງບັນດາປະເທດມະຫາອຳນາດຂອງໂລກຖືວ່າເປັນການທ້າທາຍເກາະຜິດ ນອກນັ້ນ ຈີນຍັງເປັນສະມາຊິກຖາວອນຂອງສະພາຄວາມໝັ້ນຄົງ ອົງການສະຫະປະຊາ ຊາດນຳດ້ວຍ ຊຶ່ງການສະໜັບສະໜູນຂອງຈີນ ແມ່ນມີຄວາມສຳຄັນທີ່ສຸດ ໃນການຮັບຜ່ານ ມາດຕະການລົງໂທດໃດໆກໍຕາມ ຂອງອົງການສະຫະປະຊາຊາດ ຕໍ່ເກົາຫຼີເໜືອ ເຖິງຢ່າງໃດກໍຕາມ ບັນດານັກວີເຄາະກ່າວວ່າ ຈີນໃນບາງຄັ້ງບາງຄາວ ປາກົດວ່າ ຍັງມີ ຄວາມລັ່ງເລໃຈ ກ່ຽວກັບການລົງໂທດເພີ້ມຕື່ມ ຕໍ່ເກົາຫລີເໜືອທີ່ເປັນປະເທດເພື່ອນບ້ານ ຂອງຕົນ ຍ້ອນວ່າ ມີຫຼາຍຝ່າຍແຂ່ງ ຂັນກັນ ເພື່ອຊອກຫາຜົນປະໂຫຍດ